《八音歌》
宋代·陈与义

金章笑鹑衣，玉堂陋茅茨。
石火不须臾，白驹隙中驰。
丝鬓那可避，会当来如期。
竹固不如肉，飞觞莫辞速。
匏竹且勿喧，听我歌此曲。
土花玩四时，未觉有荣辱。
革木要一声，好异乖人情。
木公不可待，且复举吾觥。

作者简介：陈与义(1090-1138)，字去非，号简斋，汉族，其先祖居京兆，自曾祖陈希亮迁居洛阳，故为宋代河南洛阳人（现在属河南）。他生于宋哲宗元祐五年(1090年)，卒于南宋宋高宗绍兴八年(1138年)。北宋末，南宋初年的杰出诗人，同时也工于填词。其词存于今者虽仅十余首，却别具风格，尤近于苏东坡，语意超绝，笔力横空，疏朗明快，自然浑成，著有《简斋集》。